salah sijiné satelit saka saturnus, sakwisé ditliti déning Huygens yèn atmosfèr Titan ngedhunaké udan metana sacara périodhik marang lumahing rembulan.[2] Ing Titan uga dikawruhi ana salah sijiné gunung kang nyemburaké gas metana, lan saka semburan gunung iki nyebabaké akèhé metana ing atsmosfèr Titan. Sakliyané iku, katemokaké déning radhar cassini, kétok uga ana sapérangan tlaga metana utawa etana ing sakupengé Kutub Lor saka Titan. Metana lan etana uga dikawruhi ana ing bagéan buntut saka komèt Hyakutake. Analisis kimia nuduhaké yèn akèhé etana lan metana mèh padha akèhé, lan kabèh iku nuduhaké yèn ès metana lan etana iki kabentuk ing antarané ruwang antar lintang.[3]